**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-5693/22**

Dana: 05.08.2022.godine

Na osnovu člana 69. stav (2) tačka e) i člana 70 stav (4) i (6), u otvorenom postupku nabavke radova s namjerom provođenja e-aukcije –Izgradnja sportske dvorane u gradu Bosanska Krupa – I faza, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac organa uprave donosi:

**ODLUKU**

**o poništenju postupka nabavke**

**Poništava se** otvoreni postupak nabavke radova - **Izgradnja sportske dvorane u gradu Bosanska Krupa – I faza,** koji je objavljen dana 01.07.2022. godine na Portalu javnih nabavki (Obaviještenje o nabavci broj: 1272-1-3-108-3-87/22 od 1.7.2022. godine - objavljeno na portalu JN i u „Službenom glasniku BiH“, broj: 45/22 od 8.7.2022. godine), a nakon provedene e-aukcije, **jer su cijene prihvatljivih ponude znatno veće od osiguranih sredstava za predmetnu nabavku**.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-5693/22 od 01.07.2022. godine. Javna nabavka je provedena putem otvorenog postupka s namjerom provođenja e-aukcije– Izgradnja sportske dvorane u gradu Bosanska Krupa – I faza. Obavještenje o nabavci broj: 1272-1-3-108-3-87/22 od 1.7.2022. godine - objavljeno na portalu JN (TD preuzelo ukupno 20 ponuđača) i u „Službenom glasniku BiH“, broj: 45/22 od 8.7.2022. godine

Po objavljenom obavještenju rok za prijem ponuda je bio 22.7.2022. godine do 13:00 sati. Do označenog roka za prijem ponuda na protokol Ugovornog organa pristigle su pristiglo je ukupno četiri (4) ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude:

1. **d.o.o. „DŽENA“ Gradačac,** broj protokola: 07-11-5-5693-2/22, zaprimljena dana 20.7.2022. godina u 9:00 sati.
2. **d.o.o. „BC GRADNJA“ Bosanska Krupa,** broj protokola: 07-11-5-5693-3/22, zaprimljena dana 22.7.2022. godina u 10:30 sati.
3. **d.o.o. „KRISTAL“ Živinice,** broj protokola: 07-11-5-5693-4/22, zaprimljena dana 22.7.2022. godina u 11:30 sati.
4. **d.o.o. „KOV-GRAD“ Bužim,** broj protokola: 07-11-5-5693-5/22, zaprimljena dana 22.7.2022. godina u 12:15 sati.

Komisija za provođenje postupka javne nabavke je u skladu sa tenderskom dokumentacijom dana 22.07.2022. godine u 13,30 sati izvršila javno otvaranje ponuda i na zapisnik konstatovala:

1. **Ponuđač d.o.o. „DŽENA“ Gradačac,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **1.218.228,96 KM bez PDV**,

iznos PDV:  **207.098,92 KM**

ukupna cijena ponude: **1.425.327,88 KM sa PDV- om,**

Nema popusta.

1. **Ponuđač d.o.o. „BC GRADNJA“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **1.153.485,65 KM bez PDV**,

iznos PDV:  **196.092,56 KM,**

ukupna cijena ponude: **1.349.578,21 KM sa PDV- om,**

Nema popusta.

1. **Ponuđač d.o.o. „KRISTAL“ Živinice,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **1.244.725,50 KM bez PDV,**

**iznos PDV: 211.603,33 KM,**

**ukupna cijena ponude: 1.456.328,83 KM sa PDV- om,**

Nema popusta.

1. **Ponuđač d.o.o. „KOV-GRAD“ Bužim,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude:  **1.373.411,30 KM bez PDV,**

**iznos PDV: 233.479,92 KM,**

**ukupna cijena ponude: 1.606.891,22 KM sa PDV- om,**

Nema popusta.

Komisija je izvršila evaluaciju ponuda i konstatovala da su ponude ponuđačadoo „KOV-GRAD“ Bužim i d.o.o. „KRISTAL“ Živinice potpune, ispravne u formalno-pravnom smislu (ponuđači je dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze i ponudu izradili u skladu sa TD).

Komisija je konstatovala da ponuđač d.o.o. „DŽENA“ Gradačac u svojoj ponudi *Prilog 4* - Izjavu o ispunjenosti uslova iz člana 51. ZJN nije ovjerio svojim pečatom kako je traženo TD i samim obrascem, nego je isti samo potpisan. Komisija je predložila ugovornom organu da ponudu ponuđača d.o.o. „DŽENA“ Gradačac odbaci kao neprihvatljivu, jer nije pripremljena u skladu sa tenderskom dokumentacijom.

Kod ponuđač **„**BC-GRADNJA“ d.o.o. Bosanska Krupa, Komisija je utvrdila da isti nije dokazao da je u posljednjih 5 godina imao uspješno realizovan najmanje 1 (jedan) isti ili sličnihili više istih ili sličnih ugovora kao što je predmetnabavke u vrijednosti od najmanje 1.300.000,00 KM sa PDV-om, (ili zbirni uslov za više realizovanih ugovora zbirne vrijednosti 1.300.000,00 KM sa PDV-om).

-dostavljene su potvrde koje dokazuju referense za radove niskogradnje.

-dostavljene potvrde koje ne dokazuju uredno izvršenje istih ili sličnih ugovora u vrijednosti od 1.300.000,00 KM

-Dostavljena izjava koja ne zadovoljava uslove traženo TD.

S obzirom na navedeno, Komisija je predložila Ugovornom organu da ponudu ponuđača „BC-GRADNJA“d.o.o. Bosanska Krupa odbaci kao neprihvatljivu jer nije dokazao da ispunjava zahtjeve iz tačke 13.4.TD.

Prilikom računske provjere kvalifikovanih ponuda Komisije je kod ponuđača d.o.o. „KRISTAL“ Živinice uočila računsku grešku, pa je predložila Ugovornom organu da da se ponuđaču d.o.o. „KRISTAL“ Živiniceuputi zahtjev za prihvat ispravke računske greške u smislu člana 17. stav (6) Uputstva za pripremu modela tenderske dokumentacije i ponuda („Službeni glasnik BiH“, broj:90/14)**.**

Ponuđač je na zahtjev Ugovornog organa dostavio dana 29.7.2022. godine putem mail-a Saglasnost za ispravku cijene ponude broj \_\_112-113/22\_\_/2022, što je konstatovano na zapisnik od strane Komisije, pa je Komisija predložila Ugovornom organu da zakaže e-aukciju s kvalifikovanim ponuđačima i to **d.o.o. „KRISTAL“ Živinice** i **doo „KOV-GRAD“ Bužim**, u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 04.08.2022. godine u 11:00 h i ista je trajala od 11:00 h do 11:15 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **d.o.o. „KRISTAL“ Živinice** konačna cijena ponude iznosi **1.232.384,40 KM bez PDV-a**, pa ukupna cijena ponude iznosi **1.441.889,75 KM** **sa PDV-om,** (početna cijena ponude umanjena za 0%);
2. **d.o.o „KOV-GRAD“ Bužim** konačna cijena ponude iznosi **1.373.411,30 KM bez PDV-a**, pa ukupna cijena ponude iznosi **1.606.891,22 KM** **sa PDV-om,** (početna cijena ponude umanjena za 0%);

Komisija je konstatovala da je u postupku javne nabavke radova- Izgradnja sportske dvorane u gradu Bosanska Krupa – I faza, procijenjena vrijednost radova sljedeća: cijena bez PDV: 1.146.116,25 KM, cijena sa PDV: 1.340.956,01 KM.

Nakon provedene e-aukcije sa kvalifikovanim ponuđačima, Komisija je na zapisnik konstatovala da jeponuda prvorangiranog ponuđača d.o.o. „KRISTAL“ Živinice viša od procijenjene vrijednosti predmetnih radova za 86.268,15 KM bez PDV-a, odnosno 100.933,74 KM cijena sa PDV-om.

Shodno navedenom, Komisija je predložila ugovornom organu da, ukoliko nema dokaz da su osigurana dodatna sredstva u odnosu na procijenjenu vrijednost predmetne nabavke, isti postupak u smislu člana 69. stav 2. tačka (e) Zakona o javnim nabavkama poništi.

S obzirom da je cijena prvorangirane ponude d.o.o. „KRISTAL“ Živinice i nakon okončane aukcije na kojoj nije bilo snižavanja cijene ponude, znatno veća od osiguranih sredstava za predmetnu nabavku, Ugovorni organ poništava predmetni postupak javne nabavke, shodno članu 69. stav (2) tačka e) Zakona o javnim nabavkama („Službeni glasnik BiH“, broj: 39/14).

**Pouka o pravnom lijeku:**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **GRADONAČELNIK**

Dostavljeno: Armin Halitović

1. d.o.o. „KRISTAL“ Živinice , putem e-maila

2. d.o.o. „KOV-GRAD“ Bužim, putem e-maila

3. d.o.o. „BC GRADNJA“ Bosanska Krupa, putem e-maila

4. d.o.o. „DŽENA“ Gradačac, putem e-maila

5. Web stranica Općine

6. a/a